টম ক্রুজের চলচ্চিত্রের তালিকা

টম ক্রুজ একজন মার্কিন চলচ্চিত্র অভিনেতা ও প্রযোজক। ১৯ বছর বয়সে এন্ডলেস লাভ (১৯৮১) চলচ্চিত্র দিয়ে তার অভিনয় জীবন শুরু হয়। দুই বছর পর তিনি প্রণয়ধর্মী হাস্যরসাত্মক চলচ্চিত্র রিস্কি বিজনেস (১৯৮৩)-এ প্রথম কেন্দ্রীয় চরিত্রে অভিনয়ের সুযোগ পান এবং সাফল্য লাভ করেন। এই চলচ্চিত্রের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৮৬ সালে ক্রুজ টনি স্কট পরিচালিত মারপিট-নাট্যধর্মী *[[টপ গান]]* (১৯৮৬) চলচ্চিত্রে অভিনয় করেন, যা সেই বছরের সর্বোচ্চ আয়কারী চলচ্চিত্র ছিল। এই চলচ্চিত্র তাকে যৌন আবেদনের প্রতীক হিসেবে খ্যাতি এনে দেয়। তিনি আশির দশকে মার্টিন স্কোরসেজি পরিচালিত নাট্যধর্মী *[[দ্য কালার অব মানি]]* (১৯৮৬) চলচ্চিত্রে পল নিউম্যানের সাথে অভিনয় করেন। দুই বছর পর তিনি *[[রেইন ম্যান]]* (১৯৮৮) চলচ্চিত্রে ডাস্টিন হফম্যানের অভিনয় করেন। এরপর তিনি *[[বর্ন অন দ্য ফোর্থ অব জুলাই (চলচ্চিত্র)|বর্ন অন দ্য ফোর্থ অব জুলাই]]* (১৯৮৯) চলচ্চিত্রে যুদ্ধ-বিরোধী সক্রিয়কর্মী রন কোভিচ চরিত্রে অভিনয় করে সমাদৃত হন এবং গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

১৯৯২ সালে তিনি আইনি-নাট্যধর্মী *[[এ ফিউ গুড মেন]]* চলচ্চিত্রে জ্যাক নিকোলসনের সাথে অভিনয় করেন। এটি অ্যারন সর্কিনের একই নামের ব্রডওয়ে মঞ্চনাটকের চলচ্চিত্ররূপ। ক্রুজ এরপর সিডনি পোলাকের আইনি-রোমাঞ্চকর *[[দ্য ফার্ম (১৯৯৩-এর চলচ্চিত্র)|দ্য ফার্ম]]* চলচ্চিত্রে অভিনয় করেন। এটি জন গ্রিশামের একই নামের উপন্যাসের চলচ্চিত্ররূপ। একই বছর সংকলিত টেলিভিশন ধারাবাহিক *[[ফলেন অ্যাঞ্জেলস (মার্কিন টিভি ধারাবাহিক)|ফলেন অ্যাঞ্জেলস]]* দিয়ে তার পরিচালনায় অভিষেক ঘটে। এরপর তিনি ভীতিপ্রদ *[[ইন্টারভিউ উইথ দ্য ভ্যাম্পায়ার (চলচ্চিত্র)|ইন্টারভিউ উইথ দ্য ভ্যাম্পায়ার]]* (১৯৯৪) এবং ক্যামেরন ক্রু পরিচালিত ক্রীড়া হাস্যরসাত্মক-নাট্যধর্মী *[[জেরি ম্যাগুইয়ার]]* (১৯৯৬) চলচ্চিত্রে অভিনয় করেন; শেষোক্ত চলচ্চিত্রের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতা বিভাগে দ্বিতীয় একাডেমি পুরস্কারের মনোনয়ন লাভ করেন।

ক্রুজ এরপর ১৯৯৬ সালে *[[মিশন: ইম্পসিবল (চলচ্চিত্র)|মিশন: ইম্পসিবল]]* চলচ্চিত্রে গোয়েন্দা ইথান হান্ট চরিত্রে অভিনয় করেন। এটি ছিল পলা ওয়াগনারের সাথে যৌথভাবে প্রতিষ্ঠিত তার প্রযোজনা কোম্পানি ক্রুজ/ওয়াগনার প্রডাকশন্সের প্রথম চলচ্চিত্র। ২০২৫ সাল নাগাদ, তিনি মিশন: ইম্পসিবল চলচ্চিত্র ধারাবাহিকের আরও সাতটি চলচ্চিত্রে অভিনয় করেছেন, সেগুলো হল *[[মিশন: ইম্পসিবল ২]]* (২০০০), *[[মিশন: ইম্পসিবল ৩]]* (২০০৬), *[[মিশন: ইম্পসিবল – গৌস্ট প্রটোকল]]* (২০১১), *[[মিশন: ইম্পসিবল – রোগ নেশন]]* (২০১৫), *[[মিশন: ইম্পসিবল – ফলআউট]]* (২০১৮), *[[মিশন: ইম্পসিবল – ডেড রিকনিং পার্ট ওয়ান]]* (২০২৩) এবং *[[মিশন: ইম্পসিবল – দ্য ফাইনাল রিকনিং]]* (২০২৫)।

ক্রুজ ১৯৯৯ সালে স্ট্যানলি কুবরিক পরিচালিত আদিরসাত্মক রোমাঞ্চকর *[[আইজ ওয়াইড শাট]]* চলচ্চিত্রে তার তৎকালীন স্ত্রী নিকোল কিডম্যানের সাথে এবং পল টমাস অ্যান্ডারসন পরিচালিত নাট্যধর্মী *[[ম্যাগনোলিয়া (চলচ্চিত্র)|ম্যাগনোলিয়া]]* চলচ্চিত্রে অভিনয় করেন। দ্বিতীয়োক্ত চলচ্চিত্রের জন্য তিনি গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তিনি *[[ভ্যানিলা স্কাই]]* (২০০১) চলচ্চিত্রের মধ্য দিয়ে ক্যামেরন ক্রু'র সাথে পুনরায় কাজ করেন এবং এই কাজের জন্য শ্রেষ্ঠ অভিনেতা বিভাগে স্যাটার্ন পুরস্কার অর্জন করেন। এরপর তিনি স্টিভেন স্পিলবার্গ পরিচালিত *[[মাইনরিটি রিপোর্ট (চলচ্চিত্র)|মাইনরিটি রিপোর্ট]]* (২০০২), এডওয়ার্ড জুইক পরিচালিত *[[দ্য লাস্ট সামুরাই]]* (২০০৩) ও মাইকেল মান পরিচালিত *[[কোল্যাটেরাল (চলচ্চিত্র)|কোল্যাটেরাল]]* (২০০৪) চলচ্চিত্রে অভিনয় করেন। ২০০৫ সালে তিনি *[[ওয়ার অব দ্য ওয়ার্ল্ডস (২০০৫-এর চলচ্চিত্র)|ওয়ার অব দ্য ওয়ার্ল্ডস]]* দিয়ে স্পিলবার্গের সাথে পুনরায় কাজ করেন এবং বাফটা লস অ্যাঞ্জেলেস থেকে স্ট্যানলি কুবরিক ব্রিটানিয়া পুরস্কার লাভ করেন। তিন বছর পর তিনি বিদ্রূপাত্মক মারপিট-হাস্যরসাত্মক *[[ট্রপিক থান্ডার]]* ও ঐতিহাসিক রোমাঞ্চকর *ভ্যালকিরি* চলচ্চিত্রে জার্মান সেনা কর্মকর্তা ক্লাউস ফন স্টাউফনবের্ক চরিত্রে অভিনয় করেন। ২০১০ সালে তিনি মারপিট-হাস্যরসাত্মক *[[নাইট অ্যান্ড ডে]]* ছবির মধ্য দিয়ে তার *ভ্যানিলা স্কাই*-এর সহশিল্পী ক্যামেরন ডিয়াজের সাথে অভিনয় করেন। এরপর তিনি মারপিটধর্মী রোমাঞ্চকর *[[জ্যাক রিচার]]* (২০১২) এবং এর অনুবর্তী পর্ব *[[জ্যাক রিচার: নেভার গো ব্যাক]]* (২০১৬)-এ নাম ভূমিকায় অভিনয় করেন। তিনি *[[অবলিভিয়ন (২০১৩-এর চলচ্চিত্র)|অবলিভিয়ন]]* (২০১৩) ও *[[এজ অব টুমরো]]* (২০১৪) দিয়ে বিজ্ঞান কল্পকাহিনী ধারার চলচ্চিত্রে ফিরেন। ২০২২ সালে তিনি *[[টপ গান: ম্যাভরিক]]* (২০২২) চলচ্চিত্রে অভিনয় করেন এবং এটি প্রযোজনা করেন। চলচ্চিত্রটি বক্স অফিসে ১.৪ বিলিয়ন মার্কিন ডলার আয় করে, যা তার অভিনয় জীবনের সর্বোচ্চ আয়কারী চলচ্চিত্র।

## চলচ্চিত্রের তালিকা

### শুধু প্রযোজক
* *[[উইদাউট লিমিটস]]* (১৯৯৮)
* *[[সাসপেক্ট জিরো]]* (২০০৪) - উল্লেখ করা হয়নি
* *[[এলিজাবেথটাউন (চলচ্চিত্র)|এলিজাবেথটাউন]]* (২০০৫)
* *[[আস্ক দ্য ডাস্ট (চলচ্চিত্র)|আস্ক দ্য ডাস্ট]]* (২০০৬)

### শুধু নির্বাহী প্রযোজক
* *[[দি আদার্স (২০০১-এর চলচ্চিত্র)|দি আদার্স]]* (২০০১)
* *[[নার্ক (চলচ্চিত্র)|নার্ক]]* (২০০২)
* *[[শ্যাটার্ড গ্লাস (চলচ্চিত্র)|শ্যাটার্ড গ্লাস]]* (২০০৩)

## টেলিভিশন

## আরও দেখুন
* টম ক্রুজ গৃহীত পুরস্কার ও মনোনয়নের তালিকা

## তথ্যসূত্র

## বহিঃসংযোগ
* 

বিষয়শ্রেণী:মার্কিন চলচ্চিত্রের তালিকা
বিষয়শ্রেণী:অভিনেতার চলচ্চিত্রের তালিকা
চলচ্চিত্রের তালিকা